hotchpotch/miracl-hf-unified huggingface dataset:
Nesmy
Nesmy on kunta Vendéen departementissa Pays de la Loiren hallintoalueella läntisessä Ranskassa.
Kunnassa sijaitseva linna Château de Nesmy on yksityisomistuksessa, mutta sen puutarha on avoinna yleisölle kesäisin. Puutarhan suunnitteli André Leroy vuonna 1842. Veljekset Denis ja Eugène Bühler ovat luoneet puistoon viiden lammen verkoston.
Kevolan seisake
Kevolan seisake oli rautatieliikennepaikka Paimiossa.
Kevolan seisake lakkautettiin vuonna 1954.
Palokan terveysasema
Palokan terveysasema on Jyväskylän Pappilanvuoren kaupunginosassa toimiva kaupungin terveysasema.
Kuokkalan terveysasema
Kuokkalan terveysasema on Jyväskylän Kuokkalan kaupunginosassa toimiva kaupungin terveysasema.
Tikkurilan terveysasema
Tikkurilan sosiaali- ja terveysasema on Vantaan Tikkurilan kaupunginosassa sijaitseva rakennus, jossa toimii kaupungin sosiaali- ja terveysasema. Rakennus sijaitsee runsas 100 metriä Vantaan kaupungintalolta lounaaseen ja noin 350 metriä Tikkurilan rautatieasemalta länteen. Pääsisäänkäynti terveysasemalle (A-porras) sijaitsee Ulvilantien puolella.
Tikkurilan terveysaseman ja muut Tikkurilan suuralueen sote-palvelut on suunniteltu siirrettävän 2020-luvun alkupuolella nimellä Jokiniemen hyvinvointikeskus valmisteltuun suureen uudisrakennukseen. Se palvelisi yli 60 000 vantaalaista. Hanketta on hidastanut esimerkiksi suunnitellun rakennuksen kalleus ja valtakunnallinen sote-politiikka.
Kolme edustusta
Kolme edustusta (三个代表重要思想, suom. "kolmen edustuksen tärkeä ajattelu") on osa Kiinan kommunistisen puolueen virallista ideologiaa. Kolme edustusta viittaa kommunistisen puolueen johtavaan rooliin Kiinan tuotantovoimien ja kulttuurin kehittämisessä sekä kansan intressien edustamisessa. Puolueen pääsihteeri Jiang Zeminin käyttöön ottama käsite kirjattiin puolueen peruskirjaan 16. puoluekokouksessa 2002.
Jiang pyrki kolmen edustuksen ajattelulla kiinnittämään puolueen huomion talouskasvun ja puoluejohtoisen kulttuurin kehittämisen tarpeisiin sekä konsensuspolitiikan jatkamiseen. Jiang myös kannusti puoluetta viemään marxismia yhteiskunnan uusille osa-alueille sekä ajanmukaistamaan puoluehallintoa. Yksi kolmen edustuksen hyväksymisen myötä syntyneistä uudistuksista olikin puoluejäsenyyden salliminen yksityisyrittäjille. Nykyään yksityisyrittäjiä ja liikemiehiä kannustetaan liittymään puolueeseen.
Kolmen edustuksen kirjaaminen puolueen peruskirjaan oli Jiangille itselleen suuri poliittinen voitto. Jiangin asema puolueessa oli ollut vahva tämän hallituskauden alusta alkaen. Jiang oli nostettu pääsihteeriksi vuonna 1989 ja hänelle oli myönnetty poikkeuksellisesti puolueytimen epävirallinen nimitys. Vahvasta mandaatista huolimatta Jiang joutui hallitsemaan ensimmäiset vuotensa Dengin varjossa. Vasta kolmen edustuksen virallistaminen kohotti hänen asemansa Maon ja Dengin rinnalle.
Kolme edustusta on osa kommunistisen puolueen virallista ideologiaa ja se asettuu historialliseen jatkumoon marxismi-leninismin, Mao Zedongin ajattelun ja Deng Xiaopingin teorian osaksi.
Puolueen peruskirjan täydentäminen on merkittävä poliittinen tapahtuma, mikä vertautuu länsimaissa lähinnä perustuslain muuttamiseen. Pääsihteerin ajatusten kirjaaminen puolueen peruskirjaan toimiikin Kiinan politiikan mittarina. Virallistamisen ajoitus, poliittisen perinnön nimitys ja sen käsittely julkisuudessa kertovat johtajan asemasta puolueessa sekä puolueen sisäisestä ilmapiiristä.
FARC (puolue)
FARC eli Yleinen vallankumouksellinen vaihtoehtoisvoima () on kolumbialaisen sissiliikkeen FARCin syksyllä 2017 perustama puolue. Puolue käyttää samaa lyhennettä FARC.
Kolumbian senaatti hyväksyi 2017 sen, että FARC saa vuoteen 2016 asti automaattisesti kymmenen paikkaa kongressiin. Viisi paikkaa on senaatissa ja viisi edustajainhuoneessa.
Puolueen tulevaisuus on vaakalaudalla sen jälkeen kun vuonna 2018 Kolumbian presidentiksi valittiin Farcia voimakkaasti arvostellut Iván Duque.
A1 Uuden-Seelannin Grand Prix 2007
A1 Uuden-Seelannin Grand Prix 2007 oli A1 Grand Prix -kauden 2006–2007 kuudes osakilpailu, joka ajettiin 21. tammikuuta Taupo Motorsport Parkin moottoriradalla Uudessa-Seelannissa.
A1 Australian Grand Prix 2007
A1 Australian Grand Prix 2007 oli A1 Grand Prix -kauden 2006–2007 seitsemäs osakilpailu, joka ajettiin 4. helmikuuta Sydney Motorsport Parkin moottoriradalla Australiassa.
A1 Uuden-Seelannin Grand Prix 2008
A1 Uuden-Seelannin Grand Prix 2008 oli A1 Grand Prix -kauden 2007–2008 viides osakilpailu, joka ajettiin 20. tammikuuta Taupo Motorsport Parkin moottoriradalla Uudessa-Seelannissa.
A1 Australian Grand Prix 2008
A1 Australian Grand Prix 2008 oli A1 Grand Prix -kauden 2007–2008 kuudes osakilpailu, joka ajettiin 3. helmikuuta Sydney Motorsport Parkin moottoriradalla Australiassa.
A1 Etelä-Afrikan Grand Prix 2008
A1 Etelä-Afrikan Grand Prix 2008 oli A1 Grand Prix -kauden 2007–2008 seitsemäs osakilpailu, joka ajettiin 24. helmikuuta Durban Street Circuitin katuradalla Etelä-Afrikassa.
Aktiivinen elektronisesti keilaava tutka
Aktiivinen elektronisesti keilaava tutka (, AESA) on monitoiminen tutkatyyppi.
Tutkatyyppiä käytetään viidennen sukupolven hävittäjissä sekä sitä tarjotaan päivityksenä varhaisempiin lentokoneisiin. Tutkatyyppiä käytetään myös ilmavalvontajärjestelmissä.
A1 Meksikon Grand Prix 2007
A1 Meksikon Grand Prix 2007 oli A1 Grand Prix -kauden 2006–2007 yhdeksäs osakilpailu, joka ajettiin 25. maaliskuuta Autódromo Hermanos Rodríguezin moottoriradalla Meksikossa.
Jonathan Learoyd
Jonathan Learoyd (s. 3. marraskuuta 2000 Albertville) on ranskalainen mäkihyppääjä. Hän teki maailmancup-debyyttinsä 16. joulukuuta 2017 Engelbergin kilpailussa sijoittuen 32:nneksi. Hänen paras sijoituksensa on Oslon Holmenkollenilla 11. maaliskuuta 2018 käydyssä maailmancupin kilpailussa 25:s.
Pyeongchangin olympialaisissa 2018 hän sijoittui normaalimäen kilpailussa 27:nneksi ja suurmäen kilpailussa 41:nneksi.
Macha
Macha oli Irlannin kelttiläisessä mytologiassa yksi kolmesta sodan jumalattaresta. Kaksi muuta olivat Morrigan ja Nemhain. Kolmikkoa kutsuttiin joskus nimellä kolme Morrígania. Macha itse tunnettiin lisäksi monilla muilla nimillä, muun muassa "Dana" ja "Badb". Hän on suuri maaemo tai feminiininen prinsiippi sekä miesten teurastaja.
Macha esiintyy joskus yhtenä jumalattarena, joskus kolmoisjumalattarena, jolla on kolme eri puolta: profeetta, soturi ja matriarkka. Hän edustaa Irlannin suvereniteettia ja hedelmällisyyttä sekä huolehtii sen hyvinvoinnista, mutta on julman kostonhimoinen, jos ihmiset loukkaavat häntä.
Machan eri puolet näyttäytyvät monissa taruissa. Yhdessä tarinassa hän on Nemedhin vaimo, joka ennustaa Táin Bó Cuailgnen tuoman tuhon ja kuolee sydämensä särkyessä. Toisessa tarussa Macha hallitsi Irlantia soturikuningattarena ja perusti Emhain Machan, Ulsterin pääkaupungin. Kolmannessa tarussa Macha menee naimisiin kuolevaisen miehen, Crunnchun, kanssa. Ulsterissa järjestetään hevosten laukkakilpailu, ja Machan aviomies kehuskelee, että hänen vaimonsa voittaisi kaikki kuninkaan hevoset. Kuningas ottaa haasteen vastaan. Machan on osallistuttava kisaan, vaikka hän on viimeisillään raskaana. Macha voittaa kilpailun, mutta synnyttää heti sen jälkeen kaksoset (iiriksi "emhain") ja kuolee synnytykseen. Jumalatar jättää jälkeensä kirouksen. Sen mukaan Ulsterin miehet ovat aina suurimman vaaran uhatessa viiden päivän ja viiden yön ajan yhtä heikkoja kuin synnyttävä nainen. Kirous käy toteen, kun Connacht uhkaa Ulsteria. Ainoastaan sankari Cuchulainn vapautuu kirouksesta.
Caucher Birkar
Caucher Birkar (, ; s. 1978 Kordestān) on iranilainen matemaatikko ja professori Cambridgen yliopistossa. Hän on yksi neljästä tutkijasta, jotka palkittiin Fieldsin mitalilla vuonna 2018. Kurditaustainen Birkar haki turvapaikkaa Britanniasta opiskellessaan Teheranissa.
Mammuttipumppu
Mammuttipumppu eli nostepumppu on veden pumppaamiseen soveltuva pumppu, jossa pystysuoran nostoputken alapäässä veteen sekoitetaan pieninä kuplina ilmaa. Paineilman syöttöön käytetään tavallisesti ilmakompressoria. Mitä syvemmällä veden pinnan alapuolella nostoputken vettä imevä pää on, sitä tehokkaammin ilmakuplat nostavat mukanaan ylös pumpattavaa vettä. Laite soveltuu hiekkapitoisen veden nostamiseen. Toimintaperiaate mahdollistaa myös muiden nesteiden pumppaamisen ja ilman sijasta voidaan käyttää muita pumppauskaasuja.
Valvottu koevapaus
Valvottu koevapaus tarkoittaa ehdottomaan vankeusrangaistukseen tuomitun vangin sijoittamista valvotusti vankilan ulkopuolelle ennen ehdonalaisen vapauden alkua. Suomessa valvottu koevapaus voi alkaa aikaisintaan kuusi kuukautta ennen ehdonalaista vapautta. Koevapausjärjestelmä tuli Suomessa voimaan lokakuussa 2006. Suomessa laki valvotusta koevapaudesta (629/2013) astui voimaan 1.1.2014.
Valvotun koevapauden tarkoituksena on edistää tuomitun hallittua ja suunnitelmallista vapautumista sekä vangin sijoittumista yhteiskuntaan. Ennen koevapauteen sijoittamista vankila arvioi koevapauden edellytysten täyttymistä. Mikäli ne täyttyvät, vankila alkaa valmistella yhdessä vangin kanssa hänen sijoittamistaan koevapauteen. Koevapautta varten laaditaan toimeenpanosuunnitelma, johon sisältyy muun muassa koevapaudessa olevan asuminen, toimintavelvoite ja valvonta. Aloite koevapauden valmistelusta voi tulla joko vangilta itseltään tai vankilan työntekijältä.
Koevapaus edellyttää, että vanki sitoutuu olemaan päihteetön koko koevapauden ajan, noudattamaan hänelle asetettuja yhteydenpitovelvoitetta ja koevapaudelle määrättyjä muita ehtoja. Koevapauden aikana vanki velvoitetaan osallistumaan erilaisiin toimintoihin, joita voivat olla esimerkiksi työ, opiskelu, asevelvollisuus tai kuntoutus. Pääsääntöisesti koevapauteen sijoitetun on oltava yöaikaan (yleensä kello 21–6 välisenä aikana) kotona, ellei esimerkiksi säännöllisen työssä käymisen johdosta ole tarkoituksenmukaista sopia toisin. Seksuaalirikoksista tuomituilla voidaan asettaa ehdoksi myös sitoutuminen rikoksen uusimisen ehkäisemiseksi tarkoitettuun lääkehoitoon.
Valvottua koevapautta valvotaan vankilan järjestämillä teknisillä laitteilla, jotka mahdollistavat koevapaudessa olevan liikkumisen seurannan sekä säännöllisen yhteydenpidon koevapaudessa olevan ja vankilan välillä. Laitteina voi olla esimerkiksi matkapuhelin ja GPS-paikannin. Koevapaudessa olevan pitää myös ilmoittautua välillä vankilaan, minkä yhteydessä koevapaudessa olevalta voidaan tarvittaessa vaatia virtsa-, veri- tai sylkitesti tai suorittaa puhalluskoe, joiden tarkoituksena on valvoa päihteettömyyttä. Valvotun koevapauden viimeisenä päivänä koevapaudessa olevan on tultava vankilaan vapauttamiseen liittyviä toimenpiteitä varten.
Velvollisuuksien rikkomisesta voi seurata suullinen huomatus, kirjallinen varoitus, koevapauden määräaikainen tai kokonaan peruuttaminen.
Paradise Valley (Arizona)
Paradise Valley on pikkukaupunki Maricopan piirikunnassa Arizonan osavaltiossa Yhdysvalloissa. Sen väkiluku oli vuoden väestönlaskennassa 12 820. Kaupunki tunnetaan ylellisistä golfkentistään, kauppakeskuksistaan ja ravintoloistaan. Paradise Valleyssa sijaitsee kahdeksan täyden palvelun hotellia, ja se on siten yksi koko osavaltion tärkeimmistä turistikohteista. Paradise Valley tunnetaan myös kalliista kiinteistöistään.
NRP Bartolomeu Dias (1934)
NRP Bartolomeu Dias oli Portugalin laivaston vuonna 1934 vesillelaskettu Afonso de Albuquerque -luokan aviso.
Alus tilattiin Hawthorn Leslieltä. Alus laskettiin vesille 10. lokakuuta 1934.
Alus muutettiin varastolaivaksi helmikuussa 1967, jolloin se nimettiin uudelleen "NRP São Cristovãoksi". Muutostöiden yhteydessä aluksen aseet poistettiin lukuun ottamatta A- ja Y-tornien 120 millimetrin tykkejä. Alus poistettiin palveluksesta 1969.
NRP Gonçalo Velho (1932)
NRP Gonçalo Velho oli Portugalin laivaston vuonna 1932 vesillelaskettu Gonçalo Velho -luokan aviso.
Alus tilattiin Hawthorn Leslie and Companylta Hebburnistä, missä köli laskettiin 9. lokakuuta 1931. Alus laskettiin vesille 3. elokuuta 1932.
Alus poistettiin palveluksesta vuonna 1964.
NRP Gonçalves Zarco (1933)
NRP Gonçalves Zarco oli Portugalin laivaston vuonna 1932 vesillelaskettu Gonçalo Velho -luokan aviso.
Alus tilattiin Hawthorn Leslie and Companylta Hebburnistä, missä köli laskettiin 9. lokakuuta 1931. Alus laskettiin vesille 28. marraskuuta 1932.
Alus poistettiin palveluksesta vuonna 1961.
NRP João de Lisboa (1935)
NRP João de Lisboa oli Portugalin laivaston vuonna 1935 vesillelaskettu Pedro Nunes -luokan aviso.
Alus tilattiin Lissabonin laivastontelakalta, missä köli laskettiin 1930. Alus laskettiin vesille 21. toukokuuta 1936.
Alus muutettiin 1961 merentutkimusalukseksi ja poistettiin palveluksesta 1966.
Surprise (Arizona)
Surprise on kaupunki Maricopan piirikunnassa, Arizonan osavaltiossa, Yhdysvalloissa. Vuonna 2000 sen väkiluku oli vain 30 848, mutta vuoteen mennessä se oli noussut 117 517:een.
Suunnistuksen maailmanmestaruuskilpailut 2018
35. suunnistuksen maailmanmestaruuskilpailut järjestettiin Riiassa ja Siguldassa, Latviassa 4.–11. elokuuta 2018.
4. elokuuta
7. elokuuta
11. elokuuta
9. elokuuta
4. elokuuta
7. elokuuta
11. elokuuta
9. elokuuta
5. elokuuta
Gumbeika
Gumbeika () on Venäjällä Tšeljabinskin alueella Uraljokeen oikealta puolelta yhtyvä sivujoki, jonka valuma-alue sijaitsee Uralvuoriston eteläosassa itäpuoleisella arolla.
Joen lähteet sijaitsevat Verhneuralsijin alueella () ja se virtaa 202 kilometriä kaakkoon ja etelään kunnes se yhtyy Abljazovon kylässä () Uraljokeen 2 116 kilometriä ennen sen Kaspianmerellä olevaa suistoa.
Pääuoma alkaa Urlidinskin kylästä () viisi kilometriä itään olevilta kukkuloilta. Joen uomaa on padottu tekojärviksi, joiden vettä käytetään kuivuuskausina talousvetenä. Joki jatkaa mutkitellen kaakkoon Kasselskijin kylään (), jossa siihen yhtyy lännestä Tšernajan sivujoki. Joen pääuoma jatkaa samaan suuntaan vielä Ostrolenskijin kylään () kääntyen nyt etelään. Eteläisessä suunnassa se virtaa Feršamgenuazin kylän () läpi, jonka jälkeen joki suuntaa edelleen mutkitellen Uraljoelle Magnitogorskin kakkoispuolelle.
Joessa on paljon vettä keväisin huhtikuun ja toukokuun aikana, kun aron lumet sulaavat ja jäät lähtevät. Kesän sateen muuttuvat syksyn kuivuudeksi, jolloin veden pinta joessa alenee ja lopulta joki kuivuu. Joen pääuoman leveys on kevätkesällä yläjuoksulla 15–22 metriä leveä ja alajuoksulla 40–55 metriä leveä. Joki mutkittelee paljon ja sen pääuomasta on tulva-aikana irronnut omiksi altaikseen makkarajärviä. Uoman veden virtausnopeus on 0,2–0,3 metriä sekunnissa.
Gumbeika ja sen sivujoet muodostavat yhdessä 4 490 neliökilometrin suuruisen valuma-alueen . Taulukossa on lueteltu suurimmat sivujoet (osa tiedoista puuttuvat):
Lähteet: 1 =
Asikloviiri
Asikloviiri (CHNO) on nukleosidianalogeihin kuuluva heterosyklinen orgaaninen yhdiste. Yhdistettä käytetään lääketieteessä monien herpesvirusinfektioiden hoitamiseen. Asikloviiri kuuluu WHO:n julkaisemaan tärkeimpien lääkeaineiden luetteloon.
Asikloviiri aktivoituu herpesvirusten tymidiinikinaasin vaikutuksesta asikloviirimonofosfaatiksi ja edelleen asikloviiritrifosfaatiksi, joka on varsinainen aktiivinen yhdiste. Viruksen entsyymi on huomattavasti aktiivisempi kuin ihmisen entsyymi, minkä vuoksi lääkeaine vaikuttaa pääasiassa viruksiin. Asikloviiri muistuttaa rakenteeltaan guanosiinia ja on antimetaboliitti, johon DNA-polymeraasientsyymi sitoutuu. Sitoutumisen seurauksena entsyymin toiminta estyy ja virukset eivät pysty jakautumaan. Asikloviiri tehoaa muun muassa herpes simplex-, Varicella-zoster- ja Epstein–Barr-viruksiin. Sitä käytetään muun muassa huuliherpeksen, vesirokon ja vyöruusun oireiden lievittämiseen. Usein asikloviiriä käytetään ulkoisesti voiteena, mutta sitä on saatavissa myös tabletteina ja ruiskeena suoneen. Hoito on tehokas vain silloin, kun se aloitetaan heti oireiden ilmettyä. Hydrokortisoni saattaa parantaa asikloviirin tehoa.
Asikloviiri on yleisesti ottaen hyvin siedetty lääkeaine. Mahdollisia haittavaikutuksia ovat pääkipu, ripuli, munuaisvauriot, ja erityisesti heikon immuunivasteen omaavilla potilailla luuydinmyrkyllisyys. Aine on myös mutageenista. Herpesvirus voi kehittää resistenttiyden asikloviirille.
Asikloviiriä valmistetaan guaniinista, josta sitä muodostuu alkyloinnin ja ammoniolyysin seurauksena.
Odessa (Texas)
Odessa on kaupunki Ectorin ja Midlandin piirikunnissa Texasin osavaltiossa Yhdysvalloissa. Sen väkiluku oli vuoden väestönlaskennassa 118 918, ja sen on arvioitu olevan Yhdysvaltain kolmanneksi nopein kasvava kaupunki. Odessa on Texasin 29. suurin kaupunki.
View (SQL)
View, eli suomeksi näkymä on tietokantajärjestelmään tallennettava tietokantakysely, jolla on yksilöllinen nimi. Näkymät ovat siten "virtuaalisia" tulosjoukkoja (tauluja), koska niidet tieto kerätään fyysisesti tietokannassa olevista tauluissa ("base tables, physical tables") olevista tiedoista. Joissakin tietokantajärjestelmissä näkmät voivat olla myös väliaikaisia, eli ne poistetaan istunnon päätteeksi.
Tavallisen näkymän kysely ajetaan joka kerta kun sitä (näkymän tunnistetta) kutsutaan. Näin ollen näkymien data on ajantasaista.
Näkymien tarjoamia etuja aj hyviä puolia ovat mm:Näkymän (nimeltä codice_1), jonka tulosjoukko sisältää vain naispuoliset taulun codice_2 rivit, luominen onnistuisi seuraavasti:
CREATE VIEW naiset AS SELECT * FROM henkilot WHERE sukupuoli='N';
Kun näkymä on onnistuneesti luotu tietokannanhallintajärjestelmään, voidaan tulosjoukkoon viitata käyttäen näkymän nimeä. Esimerkiksi seuraavan kyselyn tuloksessa olisi vain yksi rivi jonka avain on ID 3.
SELECT * FROM naiset WHERE syntymavuosi >= 1993;
Näkymä, jonka data muodostetaan esimerkiksi kerran vuorokaudessa ja jonka data siten tallennetaan fyysisenä kopiona, kutustaan "Materialized View":ksi (ei virallista suomenkielistä termiä). Tällaisen näkymän etu on puhtaasti suoritusnopeudessa, sillä näkymän kyselyä ei ajata joka kerta kun sitä kutsutaan, vaan sama tulosjoukko voidaan antaa nopeasti tietokantaohjelmiston muistista. Fyysisen näkymän haittapuolena on sen antama mahdollisesti epäajantaisenen tieto, mutta se soveltuu hyvin tilanteiisiin joissa tiedon ei tarvitse olla täysin ajantasaista. Materialisoitu näkymä voidaan uudelleenlaskea esimerkiksi kerran vuorokaudessa.
Esimerkkitilanne voisi olla tilanne, jossa vuorokauden myyntitilastot tallennetaan fyysiseen näkymään. Fyysinen näkymä koostetaan siten kerran vuorokaudessa. Fyysinen tallentaminen on laskennallisesti tehokkaampaa, sillä vanhat myyntitilastot tuskin muuttuvat, joten yhteenvedon tallentaminen on hyödyllisempää fyysisesti, kuin että se laskettaisiin joka kerta erikseen.
NRP Albacora (S163)
NRP Albacora (runkonumero S163) oli Portugalin laivaston vuonna 1966 vesillelaskettu Albacora-luokan sukellusvene.
Alus tilattiin Chantiers Dubigeonilta Nantesista, missä köli laskettiin 6. syyskuuta 1965. Alus laskettiin vesille 15. lokakuuta 1966 ja otettiin palvelukseen 1. lokakuuta 1967.
Alus poistettiin palveluksesta 2000.
NRP Delfim (S166)
NRP Delfim (runkonumero S166) oli Portugalin laivaston vuonna 1968 vesillelaskettu Albacora-luokan sukellusvene.
Alus tilattiin Chantiers Dubigeonilta Nantesista, missä köli laskettiin 12. toukokuuta 1967. Alus laskettiin vesille 23. syyskuuta 1968 ja otettiin palvelukseen 1. lokakuuta 1969.
Alus poistettiin palveluksesta 2005.
NRP Barracuda (S164)
NRP Barracuda (runkonumero S164) oli Portugalin laivaston vuonna 1967 vesillelaskettu Albacora-luokan sukellusvene.
Alus tilattiin Chantiers Dubigeonilta Nantesista, missä köli laskettiin 19. lokakuuta 1965. Alus laskettiin vesille 24. huhtikuuta 1967 ja otettiin palvelukseen 4. toukokuuta 1968.
Alus poistettiin palveluksesta 2010.
NRP Cachalote (S165)
NRP Cachalote (runkonumero S165) oli Portugalin laivaston vuonna 1968 vesillelaskettu Albacora-luokan sukellusvene.
Alus tilattiin Chantiers Dubigeonilta Nantesista, missä köli laskettiin 27. lokakuuta 1966. Alus laskettiin vesille 16. helmikuuta 1968 ja otettiin palvelukseen 25. tammikuuta 1969.
Alus myytiin joulukuussa 1975 Pakistanille, joka liitti sen laivastoonsa nimellä "Ghazi" (S134). Alus poistettiin palveluksesta 2006.
Muskettikoirien paluu
Muskettikoirien paluu (alkuperäiseltä nimeltään "El retorno de D'Artacan," eng. "The Return of Dogtanian") on espanjalais-englantilainen BRB Internacionalin ja Thames Internacionalin vuonna 1989 tuottama 26-osainen piirrossarja. Sarja on jatkoa vuonna 1981 valmistuneelle Kolme muskettikoiraa -piirrossarjalle.
Muskettikoirat D'Artagnan, Athos, Porthos ja Aramis kutsutaan taas Pariisiin. Kuningatar on huolissaan miehestään kuningas Ludvigista, sillä hän on alanut käyttäytymään omituisesti: hän on muuttunut julmaksi, ja aikoo lähettää muskettikoirat sotimaan neljäksi kuukaudeksi ja ottaa kardinaali Richelieun miehet henki vartijoiksensa. Lopulta selviää, että kuningas on itse asiassa oikean kuninkaan kaksoisveli, joka havittelee Ranskan valtaa itselleen. Muskettikoirat vapauttavat oikean kuninkaan, joka on vangittu ranskalaiseen vankilaan ja hänen päälleen on laitettu rautainen naamio, jotta kukaan ei tunnista häntä kuninkaaksi.
Muskettikoirat tulevat Pariisiin ja kertovat, että oikea kuningas on ollut vangittuna ja hänen veljensä on ottanut vallan. Kuningas Ludvigin veli saa vihiä tästä ja pakenee linnasta. Kuningas Ludvig pääsee taas valtaistuimelleen, mutta hänen veljensä yrittää yhä ottaa vallan Ranskassa ja yrittää myrkyttää veljensä. Tietäjä Eleksei saa kuitenkin kuninkaan parannettua.
Sarja esitettiin Suomessa Yle TV1-kanavalla vuonna 1994 suomen kielelle jälkiäänitettynä. D'Artagnanin suomenkielistä ääntä esittää näyttelijä Pekka Autiovuori.
Luettelossa on vain osa roolihahmoista. 
Sarjan jaksoista on koostettu myös noin 75 minuuttia pitkä televisioelokuva. Suomenkielisestä jälkiäänityksestä vastasi Oy PVP Voice Ab.
Jenni Sivonen
Jenni Sivonen on suomalainen ääninäyttelijä, joka on esittänyt muun muassa Kaapo-pojan ääntä animaatiosarjassa "Kaapo".
Mads Andreas Jacobsen
Mads Andreas Jacobsen (17. syyskuuta 1891 Tórshavn, Färsaaret – 31. toukokuuta 1944 Tórshavn, Färsaaret) oli färsaarelainen kirjaston- ja museonjohtaja, kirjailija ja poliitikko (Itsehallintopuolue).
Jacobsen suoritti ylioppilastutkinnon 1910 ja opiskeli muutaman vuoden matematiikkaa, fysiikkaa, kemiaa ja astronomiaa Kööpenhaminan yliopistossa mutta ei suorittanut tutkintoa. Hän opetti luonnontiedeaineita Tórshavnin reaalikoulussa ja opettajaseminaarissa 1914–1919. Vuonna 1919 hän sai Färsaarten parlamentilta tehtäväksi organisoida Färsaarten kirjastolaitoksen, ja siinä tarkoituksessa hän opiskeli kirjastoalaa Tanskassa vuosina 1919–1920. Sen jälkeen Jacobsen toimi Färsaarten kansalliskirjastossa kirjastonhoitajana vuodesta 1921 kuolemaansa saakka. Vuodesta 1928 hän oli Färsaarten museoyhdistyksen puheenjohtaja ja Färsaarten kansallismuseon johtaja.
Jacobsen oli Tórshavnin pormestari vuodesta 1933 aina kuolemaansa asti vuoteen 1944, valittuna Framburðsfelagiðin (myöh. Itsehallintopuolue) ehdokkaana. Hänet valittiin parlamenttiin Suðurstreymoyn ehdokkaana vuosiksi 1936–1940, ja hän kuului siihen Uuden itsehallintopuolueen ryhmään, joka oli oppositiossa Jóannes Paturssonia vastaan. Puolueen hajottua talvella 1939–1940 Itsehallintopuolueesta tuli Kansanpuolue. Jacobsen jäi itsehallintopuolueeseen, joka asetti oman listan Tórshavnin vaalissa 1940.
Jacobsen oli kirjallisuuslehti "Varðin" johdossa 1918–1934 ja julkaisi lehteä "Jól í Føroyum" toimittaja Poul Niclasenin kanssa 1930–1938. Jacobsenin oma kirjallinen tuotanto koostuu muutamista novelleista (Alexander Kiellandin tyyliin) ja runoista, mutta ennen kaikkea hän julkaisi oppikirjoja ja kirjoitti färsaarelaisesta kirjallisuudesta. Vuonna 1928 hän julkaisi Christian Matrasin kanssa fäärin-tanskan sanakirjan. Tórshavnin kunta on jakanut vuodesta 1958 Jacobsenin syntymäpäivänä Färsaarten kirjallisuuspalkintoa, jota pidetään Färsaarten merkittävimpänä kirjallisuuspalkintona.
Christian Matras
Christian Matras (7. joulukuuta 1900 Viðareiði, Färsaaret – 16. lokakuuta 1988) oli färsaarelainen kielitieteilijä ja runoilija.
Viðareiðissä syntynyt Matras kävi koulua Färsaarten pääkaupungissa Tórshavnissa. Hän meni kouluun ikätovereidensa William Heinesenin ja Jørgen-Frantz Jacobsenin kanssa, joita myös pidetään Färsaarten merkittävimpinä kirjailijoina. Hän opiskeli pohjoismaisia kieliä Kööpenhaminan yliopistossa.
Matras väitteli tohtoriksi 1933. Vuodesta 1952 hän oli professori Kööpenhaminassa, josta hän palasi Färsaarille 1965. Palattuaan hän aloitti Färsaarten yliopiston (Fróðskaparsetur Føroya) rehtorina.
Matrasin merkittävin tuotanto käsittää färsaarelaisen kirjallisuuden, kielen ja kulttuurin tutkimusta, mutta hän on myös maan merkittävimpiä runoilijoita. Hänen tunnetuin tuotantonsa kuuluu luonnonlyriikkaan.
Edellä olevat Matrasin säkeet näyttäytyvät aivan toisilta, kun tarkastelee hänen ensimmäistä suurta teostaan "Føroysk-donsk orðabók" ('Fäärin-tanskan sanakirja'), jonka hän laati M. A. Jacobsenin kanssa vuosina 1928 ja 1961. Se oli ensimmäinen fäärin kielen sanakirja. Nimistä Matras ja Jacobsen tuli sanakirjan synonyymi, ja se on lajinsa ainoa kirja fäärin-englannin sanakirjan ohella.
Tärkeää fäärin kielihistorian kannalta ovat hänen julkaisemansa Jens Christian Svabon ja Johan Henrik Schrøterin varhaiset teokset. Ne olivat ensimmäiset, jotka ylipäänsä kirjoitettiin fäärin kielellä, ja he joutuivat kehittämään fäärin kielen ortografian. Ortografia oli paljon foneettisempi kuin Venceslaus Ulricus Hammershaimbin myöhemmin laatima.
Matras käänsi tanskankielistä kirjallisuutta fääriksi.
Reflections (The Supremesin albumi)
Reflections on yhdysvaltalaisen tyttöbändin The Supremesin kahdestoista studioalbumi, jonka Motown julkaisi maaliskuussa 1968. Albumi sisältää singlet ”Reflections”, ”In and Out of Love” ja ”Forever Came Today”. Se sisältää myös coverversioita kappaleista, jotka Martha and the Vandellas (”Love (Makes Me Do Foolish Things)”) ja The 5th Dimension (”Up, Up and Away”) ovat tehneet kuuluisiksi. Albumi sisältää myös kappaleita, joita toiset kuuluisat artistit ovat tehneet, muun muassa Motownin laulajan Brenda Hollowayn siskonsa Patricen kanssa tekemä kappale ”Bah-Bah-Bah”, joka on alun perin Smokey Robinsonin sävellys nimeltä ”Then”, sekä Burth Bacharachin ja Hal Davidin kappale ”What the World Needs Now Is Love”. Albumi sisältää myös coverversion Bobbie Gentryn kappaleesta ”Ode to Billie Joe”.
Albumi sijoittui Yhdysvaltain Billboard 200 -albumilistan sijalle 18. ja "Billboardin" Top R&B Albums -albumilistan sijalle 3.
Ukko Peltonen
Ukko Iisakki Peltonen (s. 15. kesäkuuta 1998 Helsinki) on suomalainen kilpapyöräilijä, joka edustaa lahtelaista TWD-Länkeniä.
Ukko Peltosen pyöräilyura voidaan jakaa kahteen ajanjaksoon; maastopyöräilyn XCM/XCO -kilpailujaksoon ja meneillään olevaan maantiepyöräilyjaksoon. Näiden ajanjaksojen välissä oli myös aika-ajokausi, jonka innoittamana Peltonen myös kiinnostui maantiepyöräilystä. Aika-ajokauden hyvien tulosten siivittämänä hän sai myös paikan nykyisestään seurasta, lahtelaisesta TWD-Länkenistä.
Ukko Peltonen syntyi Helsingissä ja varttui Mikkelissä. Peltonen aloittaa Puolustusvoimien Urheilukoulussa lokakuussa 2018 Kaartin jääkärirykmentissä Santahaminassa
2017: Tienoon tempo, Elite, 4 sija
2017: Kalevan Kierroksen tempo, Elite, 1 sija
2017: ŠKODA MAANTIECUP Syysetapit, Elite, 4 sija
2018: Killinkaivin GP 2. Sija
2018: Willimies-kortteli 2. sija
2018: 1.12B Halen 2.sija
2018: 1.12B Kemzeke Tromp 4.sija
2018: SM TT U23 2. sija
2018: SM TTT 2.sija
Love Child
Love Child on yhdysvaltalaisen tyttöbändin The Supremesin viidestoista studioalbumi, jonka Motown julkaisi marraskuussa 1968. Albumi oli yhtyeen ensimmäinen, joka ei sisältänyt yhtäkään Holland–Dozier–Holland-tuotantotiimin tekemää tai tuottamaa kappaletta.
Albumi sijoittui Billboard 200 -albumilistan sijalle 14. ja "Billboardin" Top R&B Albums -albumilistan sijalle 3.
A1 Britannian Grand Prix 2007
A1 Britannian Grand Prix 2007 oli A1 Grand Prix -kauden 2006–2007 11. ja viimeinen osakilpailu, joka ajettiin 29. huhtikuuta Brands Hatchin moottoriradalla Englannissa.
A1 Britannian Grand Prix 2008
A1 Britannian Grand Prix 2008 oli A1 Grand Prix -kauden 2007–2008 kymmenes ja viimeinen osakilpailu, joka ajettiin 4. toukokuuta Brands Hatchin moottoriradalla Englannissa.
A1 Meksikon Grand Prix 2008
A1 Meksikon Grand Prix 2008 oli A1 Grand Prix -kauden 2007–2008 kahdeksas osakilpailu, joka ajettiin 16. maaliskuuta Autódromo Hermanos Rodríguezin moottoriradalla Meksikossa.
Julius Taskinen
Julius Nico Nestori Taskinen (s. 20. elokuuta 1999 Eisenstadt, Itävalta) on suomalainen kilpapyöräilijä.
Julius Taskinen aloitti pyöräilyuransa maastopyöräilyn parista kesällä 2012. Aikaisemmin Taskisen oli harrastanut aktiivisesti kilpahiihtoa ja alppihiihtoa. Vuonna 2016 Taskinen siiryi maantiepyöräilyn pariin tultuaan valituksi alle 19-vuotiaiden Fincycling joukkueeseen. Syksyllä 2017 hän edusti Suomea Bergenissä järjestetyissä maantiepyöräilyn MM-kilpailuissa. Kauden 2017 hyvien tulosten ja otteiden johdosta Taskinen siirtyi syksyllä 2017 edustamaan TWD-Länkeniä.
Taskinen on syntynyt Itävallan Eisenstadtissa. Hän suorittaa lukio-opintoja Lappeenrannan Kimpisen lukiossa. Taskinen aloittaa varusmiespalveluksensa Puolustusvoimien Urheilukoulussa Kaartin jääkärirykmentissä Santahaminassa lokakuussa 2018.
2017
U19 National Championships Finland TT 1.
U19 National Championships Finland RR 2.
Tour de DMZ UCI Ncup GC 29.
GP General Patton UCI Ncup GC 42.
Kalevan Kierros TT, Finland U23 2.
Ole Wackström memorial, Finland U19 2., Elite 14.
Izegem Kermis, Belgium 6.
Velm Kermis, Belgium 12.
Bioracer Evoc GP, Finland U19 1.
2016
U19 National Championships Finland TT 6.
Trofeo Karlsberg UCI Ncup GC 78.
Seutulan kierros, Finland Elite 8.
Kalevan Kierros TT, Finland ME 4.
2015
Peurunka XCM U17 1.
U19 National Championships Finland XCM 3.
Sveitsin elokuva
Sveitsin elokuva on kansainvälisesti melko tuntematonta, lukuun ottamatta 1970-luvun sveitsiläisen uuden aallon ohjaajia Claude Goretta (mm. "Kutsut", 1973, ja "Pitsinnyplääjä", 1977) ja Alain Tanner (mm. "Hetki naisen elämässä", 1974, ja "Jonas täyttää 25 vuonna 2000", 1976). Heitä nuorempia sveitsiläisiä elokuvaohjaajia ovat muiden muassa Markus Imhoof, Lionel Baier ja Fernand Melgar.
Neljän virallisen kielen maassa Sveitsissä elokuvatuotanto jakaantuu kielialueittain, joskaan italiaksi saati retoromaniaksi ei elokuvia ole Sveitsissä juuri tehty. Ranskankieliset elokuvat ovat perinteisesti olleet näytelmäelokuvia, jotka on tuotettu usein osin ranskalaisella rahoituksella ja ranskalaisin näyttelijävoimin. Sveitsin saksankieliset alueet tunnetaan teattereissakin menestyneistä dokumenttielokuvistaan, jotka sveitsinsaksankielisinä eivät kuitenkaan helposti löydä yleisöä edes muista saksankielisistä maista. Kun 2000- ja 2010-lukujen vaihteessa Sveitsissä tuotettiin viiden vuoden aikana 87 näytelmäelokuvaa, dokumentteja tehtiin kaksinkertainen määrä, 162.
Sveitsiläisen elokuvan edellinen huippukausi ennen 1970-lukua osui toisen maailmansodan aikaan, jolloin elokuvia sotaa käyvistä naapurimaista oli vaikea saada nähtäväksi ja oli pakko tuottaa omia elokuvia. Yhtenä tärkeimmistä sotavuosien sveitsiläiselokuvista pidetään Suomen talvisodasta kertovaa 72 minuutin dokumenttielokuvaa "", josta tehtiin sekä saksankielinen (Finnland im Kampf: Ein kleines Volk wehrt sich) että ranskankielinen versio (La Bataille de Finlande. Un petit peuple se défend). Sen kuvasivat Suomessa Schweizer Hilfswerk für Finnlandin toimeksiannosta kaksi sveitsiläistä, E. O. Stauffer ja Charles Zbinden, 35 ja 16 millimetrin elokuvakameroilla.
Sodan jälkeen elokuvatuotanto alkoi taas kuihtua television ja ulkomaisen elokuvatarjonnan varjossa. 1960-luvulla tilannetta alettiin parantaa lainsäädännöllä, ja esiin nousi uuden sukupolven tekijöitä, kuten Goretta, Tanner ja dokumentaristi Remo Legnazzi.
1970-luvulla Sveitsissä tuotiin elokuvateattereihin parhaimpina vuosina kymmenkunta, huonoimpina vuosina vain pari kotimaista elokuvaa. Kaikkien aikojen katsotuimmaksi sveitsiläiselokuvaksi on muodostunut Rolf Lyssyn saksankielinen komedia "Sveitsiläisten tekijät" (Die Schweizermacher, 1978), joka kertoo Sveitsiin maahanmuuttajiksi pyrkivien kommelluksista byrokratian rattaissa. Sen katsojamäärän Sveitsissä löi vasta "Titanic" (1997) parikymmentä vuotta myöhemmin. Vakavampia maahanmuuttoaiheisia sveitsiläiselokuvia ovat Markus Imhoofin "Vene on täynnä" (1980) ja Xavier Kollerin ohjaama turkkilais-sveitsiläinen "Unelma onnesta" (1990), joista edelinen oli ehdolla ja jälkimmäinen valittiin parhaan vieraskielisen elokuvan Oscar-palkinnon saajaksi. Kansainvälisesti tunnetuin sveitsiläinen pitkä dokumenttielokuva on "Mikrokosmos – ruohikon kansa" vuodelta 1996.
Oklahoman kuvernööri
Oklahoman kuvernööri (engl. "Governor of Oklahoma") on Oklahoman osavaltion päämies. Oklahoman perustuslain mukaan hän on myös osavaltion hallituksen päämies. Hän on Oklahoman kansalliskaartin ylipäällikkö. Kuvernöörillä on myös toimeenpano- ja lainsäädäntövaltaa. Hänen tehtäviin kuuluu muun muassa jokavuotinen "osavaltion tila" -puhe.
Virka perustettiin 1907, kun Oklahoma liittyi Yhdysvaltoihin 46. osavaltiona.
Osavaltion 28. ja nykyinen kuvernööri on republikaanien Kevin Stitt.
Digimon Survive
Digimon Survive () on WitchCraftin kehittämä "Digimon"-tuotesarjan videopeli. Pelin kehityksestä vastaa WitchCraft ja pelin julkaisijana toimii Bandai Namco Entertainment.
Peli on tyyliltään selviytymis-strategiaroolipeli, jossa on myös visuaallisen novellin elementtejä.
Digimon World Re:Digitize
Digimon World Re:Digitize () on tri-Crescendon kehittämä ja Bandai Namcon julkaisema roolipeli. Peli julkaistiin PlayStation Portablelle ja PlayStation Vitalle vuonna 2012 ja Nintendo 3DS:lle seuraavana vuonna. Peli kuuluu "Digimon"-tuotesarjaan.
Peli on tavallaan uudelleentehty versio alkuperäisestä Digimon World -pelistä, mutta pelin tarina ei jatka DW1:sen tarinaa.
Hahmosuunnitelusta vastasi Suzuhito Yasuda, joka on myös tehnyt hahmosuunnitteluja Durara!! ja Shin Megami Tensei -peleihin.
Pelistä tuli vuonna 2013 Nintendo 3DS:lle paranneltu porttaus, jossa oli mukana täysin uusi tarina lisäys ja joitakin uusia Digimoneja, joita ei ollut PSP -pelissä. 3DS -versio tunnetaan nimellä Digimon World Re:Digitize Decode.
Peliä ei koskaan virallisesti ole julkaistu Japanin ja Aasian ulkopuolelle, mutta epävirallinen fanikäännös on olemassa PSP -pelille ja 3DS:n Decode -versiolle on fanikäännös työn alla.
Jarrod Lyle
Jarrod Lyle (21. elokuuta 1981 – 8. elokuuta 2018 Australia) oli australialainen ammattilaisgolffari. Hän oli parhaimmillaan maailmanlistalla sijalla 142 ja lopetti pelaamisen vuonna 2017.
Lyle sairastui leukemiaan 17-vuotiaana.
Jedidi
Jedidi (s. 8. tammikuuta 1995 Joensuu, Suomi) on suomalais-tunisialainen DJ ja rap-artisti. Hän toimii myös rap-artisti Slim Millin keikka-DJ:nä. Vuonna 2018 Jedidi esiintyi Sub-kanavalla esitetyssä "Radalla"-dokumenttisarjan ensimmäisellä tuotantokaudella.
Jedidin isä on tunisialainen ja äiti suomalainen. Hän syntyi Joensuussa, mutta perhe muutti pian syntymän jälkeen Koivukylään Vantaalle. Koivukylässä Jedidi asui 18-vuotiaaksi asti, jonka jälkeen hän muutti Tapulikaupunkiin vanhempien erottua. Vuonna 2015 meni armeijaan Karjalan Prikaatiin, jossa hän suoritti aliupseerikoulun. Päästyään armeijasta Jedidi haki VR:lle konduktööriksi.
Alfred Francis Russell
Alfred Francis Russell (25. elokuuta 1817 – 4. huhtikuuta 1884) oli Liberian 10. presidentti vuosina 1883–1884.
Russell syntyi Lexingtonissa, Kentuckyssa orjaksi ja muutti perheensä kanssa Liberiaan vuonna 1833. Hänestä tuli Yhdysvaltain episkopaalisen kirkon pappi. Russell valittiin Liberian varapresidentiksi vuonna 1881 Anthony W. Gardinerin ollessa presidenttinä. Gardinerin erotessa huonon terveydentilansa vuoksi Russellista tuli presidentti. Hän toimi Liberian 10. presidenttinä vuosina 1883–1884.
Hilary R. W. Johnson
Hilary Richard Wright Johnson (1. kesäkuuta 1837 – 1901) oli Liberian 11. presidentti vuosina 1884–1892. Hänet valittiin presidentiksi neljä kertaa. Johnson oli Liberian ensimmäinen presidentti, joka oli syntynyt Liberiassa.
Monroviassa syntynyt Johnson opiskeli Alexander High Schoolissa ja Liberian yliopistossa. Valmistuessaan yliopistosta hän alkoi opettaa siellä. Johnsonista tuli Liberian ulkoministeri ennen valitsemistaan presidentiksi.
Joseph James Cheeseman
Joseph James Cheeseman (7. maaliskuuta 1843 – 12. marraskuuta 1896) oli Liberian 12. presidentti vuosina 1892–1896. Hänet valittiin presidentiksi kolme kertaa.
Edinassa syntynyt Cheeseman opiskeli Liberian yliopistossa.
William D. Coleman
William David Coleman (18. heinäkuuta 1842 – 12. heinäkuuta 1908) oli yhdysvaltalaissyntyinen liberialainen poliitikko. Hän oli Liberian 13. presidentti vuosina 1896–1900.
Coleman syntyi orjaksi Fayetten piirikunnassa, Kentuckyssa. Hän muutti Liberiaan vanhempiensa kanssa vuonna 1853 ja perhe asettui Clay-Ashlandiin, Montserradon piirikuntaan. Coleman aloitti uransa puuseppänä ja hänestä tuli myöhemmin maanviljelijä ja kauppias ennen siirtymistään politiikkaan. Hän toimi Liberian varapresidenttinä Joseph James Cheesemanin ollessa presidenttinä ja tämän kuollessa päätyi Liberian presidentiksi.
Utsjoen saamelaislukio
Utsjoen saamelaislukio on Utsjoella sijaitseva saameksi käytävä lukio. Lukiossa on 14 oppilasta.
Lukion rehtori on Eeva-Liisa Rasmus-Moilanen.
NRP Tridente (S160)
NRP Tridente (runkonumero S160) on Portugalin laivaston vuonna 2008 vesillelaskettu Tridente-luokan sukellusvene.
Alus tilattiin 2004 Howaldtswerke-Deutsche Werftiltä (HDW), missä köli laskettiin maaliskuussa 2005. Alus laskettiin vesille heinäkuussa 2008 ja otettiin palvelukseen toukokuussa 2010.
Alus saapui Portugaliin 2. elokuuta 2010.
Kangasniemen Kunnallislehti
Kangasniemen Kunnallislehti on Kangasniemellä kerran viikossa torstaisin ilmestyvä paikallislehti. Lehteä julkaisee Länsi-Savo-konserniin kuuluva ESV-Paikallismediat.
Kangasniemen Kunnallislehti on perustettu vuonna 1953. Lehden päätoimittajina ovat toimineet Oskar Kyröläinen (1953-1984), Antti Laaksonen (1984-2003), Heini Koskela (2004-2010), Aki Heinonen (2010-2012) ja Timo Ruotsalainen (2012-2017). Lehden nykyinen päätoimittaja on Kalevi Tiitinen.
2340 Hathor
2340 Hathor, ennen tunnettu nimellä 1976 UA, on eksentrinen kivi-asteroidi, luokiteltu NEO:ksi (Near-Earth object) ja PHO:ksi (Potentially hazardous asteroid). Se kuuluu Aten-asteroideihin. Se on epäsäännöllisen muotoinen ja sen keskimääräinen koko on koko 320 kilometriä.2340 Hathor kiertää Aurinkoa lähinnä Marsin ja Jupiterin välillä.
Charles Kowal löysi sen 22. lokakuuta 1976 Palomarin observatoriossa Kaliforniassa. 2340 Hathor on nimetty muiden Aten-asteroidien tavoin Egyptiläisten jumalten mukaan. Hathor oli taivaanjumala ja Ran tytär. Hän personoi ilon periaatteet, naisellisen rakkauden ja äitiyden.
Famsikloviiri
Famsikloviiri (CHNO) on nukleosidianalogeihin kuuluva heterosyklinen orgaaninen yhdiste. Yhdistettä käytetään lääketieteessä hoidettaessa herpesvirusten aiheuttamia infektioita.
Huoneenlämpötilassa famsikloviiri on kiteistä ainetta. Yhdiste liukenee veteen, asetoniin ja metanoliin ja huonommin etanoliin. Famsikloviiri on aihiolääke, josta muodostuu ihmiselimistössä maksassa pensikloviiriä. Pensikloviiri on antimetaboliitti, joka sitoutuu virusten DNA-polymeraasiin ja estää siten virusten lisääntymisen. Famsikloviiri tehoaa muun muassa Herpes simplex-, Varicella-zoster- ja Epstein–Barr-viruksiin. Pensikloviirista poiketen famsikloviiria voidaan antaa myös tablettina lääkevoiteen lisäksi, koska se imeytyy paremmin. Ainetta käytetään muun muassa herpeksen ja vyöruusun hoidossa. Teholtaan famsikloviiri on verrattavissa asikloviiriin tai sitä tehokkaampi.
Famsikloviiri on hyvin siedetty lääkeaine. Mahdollisia haittavaikutuksia voivat olla pääkipu, ruuansulatuskanavan oireet kuten vatsakipu, oksentelu tai ripuli.
Itä-Friisian kreivikunta
Itä-Friisian kreivikunta oli kreivikunta Pyhän saksalais-roomalaisen keisarikunnan sisällä, nykyisen Itä-Friisian paikkeilla.
Frankkien valtakaudella Friisinmaa jakautui päälliköiden hallinnoimiksi pieniksi alueiksi. Frankkien valtakunnan jakauduttua Friisinmaa jäi osaksi valtakunnan itäosaa, josta kehittyi Pyhä saksalais-roomalainen keisarikunta. Hollanti valloitti ajan saatossa Länsi-Friisian, mutta Itä-Friisiassa jatkui hajanainen päälliköiden valta aina 1400-luvulle saakka.
Focko Ukenan johtaman talonpoikaiskapinan jäljiltä oli epäselvää, kuka hallitsi Itä-Friisiaa. Mahtisuvut kiistelivät maan omistuksesta, mutta hiljalleen Cirksena-suku saavutti valta-aseman. Pyhän saksalais-roomalaisen keisarikunnan keisari Fredrik III päätti läänittää koko Itä-Friisian kreivikunnaksi paikalliselle aateliselle Ulrik Cirksenalle, josta tuli Itä-Friisian ensimmäinen kreivi Ulrik I vuonna 1464.
Itä-Friisia säilyi hallinnollisesti osana Pyhää saksalais-roomalaista keisarikuntaa vuoteen 1744 asti, jolloin viimeinen kreivi Carl Edzard kuoli lapsettomana ja Preussi miehitti maan.
Guinean presidentti
Guinean tasavallan presidentti on Guinean valtionpäämies sekä maan asevoimien ylipäällikkö. Guinean nykyinen presidentti on Alpha Condé.
NRP Arpão (S161)
NRP Arpão (runkonumero S161) on Portugalin laivaston vuonna 2009 vesillelaskettu Tridente-luokan sukellusvene.
Alus tilattiin 2004 Howaldtswerke-Deutsche Werftiltä (HDW), missä köli laskettiin 2005. Alus laskettiin vesille kesäkuussa 2009 ja luovutettiin tilaajalle 22. joulukuuta 2010. Alus otettiin palvelukseen vielä luovutuspäivänä.
Raimo Hudd
Raimo Hudd on entinen vaasalainen jalkapalloilija, jonka ura kesti 1950-luvun lopulta aina 1970-luvun alkuun asti. Hänen kasvattajaseuransa oli Vaasan Palloseura. Jalkapallouransa jälkeen hän oli myös jalkapallovalmentajana.
Raimo Hudd aloitti uransa Vaasan Palloseuran mestaruussarjajoukkueessa kaudella 1958, jolloin hän teki 10 SM-sarjapelissä neljä maalia VPS:n pudotessa kuitenkin Suomisarjaan. Se jälkeen Hudd pelasi VPS:n edustusjoukkueessa aina vuoteen 1970 asti. Mestaruussarjapelejä kertyi kaikkiaan 119 ja maaleja 14. VPS-kausia kertyi kaikkiaan 13, joista SM-sarjassa kuusi kautta. Kaudella 1971 Hudd esiintyi vielä Suomensarjassa Närpes Kraftin riveissä.
Pelaajauransa jälkeen Hudd aloitti VPS:n valmentajana yhdessä Pekka Mäkelän kanssa kaudella 1973 joukkueen pelatessa uudessa I divisioonassa. Työesteiden vuoksi Hudd joutui luopumaan valmennustehtävistä yhden kauden jälkeen. Uudelleen Hudd palasi VPS:n valmentajaksi seuran pelatessa kolmanneksi korkeimmalla sarjatasolla eli II Divisioonassa.
Pitkäaikaisesta VPS:n toimijana niin pelaajana kuin valmentajana Raimo Hudd nimettiin vuonna 2013 seuran kunniajäseneksi.
Ramo Hudd on myöhemmin tullut kuvataitelijana.
Raimo Huddin poika Jari Hudd on myös jalkapalloilija. Hänen pelasi urallaan 1980- ja 90-luvuilla niin Ruotsin kuin Suomen pääsarjoissa.
Morhad Amdouni
Morhad Amdouni (21. tammikuuta 1988 Porto Vecchio, Korsika) on ranskalainen kestävyysjuoksija ja 10 000 metrin juoksun Euroopan-mestari.
Amdouni debytoi arvokisoissa alle 20-vuotiaiden MM-kilpailuissa 2006 Pekingissä, mutta ei päässyt finaaleihin. Vuoden 2006 maastojuoksun EM-kilpailuissa Amdouni oli juniorisarjassa henkilökohtaisessa kilpailussa 12:s ja voitti joukkuekilpailussa pronssia.
Vuoden 2007 maastojuoksun MM-kilpailuissa hän oli alle 20-vuotiaissa 38:s. Samana vuonna hän voitti kultaa 5 000 metrillä alle 20-vuotiaiden EM-kilpailuissa. Amdouni voitti myös juniorisarjassa sekä henkilökohtaisen että joukkuekilpailun maastojuoksun EM-kilpailuissa 2007.
Maastojuoksun EM-kilpailuissa 2008 hän oli alle 23-vuotiaiden sarjassa henkilökohtaisessa kilpailussa 8:s ja voitti joukkuekilpailussa pronssia.
Hänet valittiin vuoden 2009 Yleisurheilun MM-kilpailuihin Berliiniin, mutta ei päässyt finaaliin 5 000 metrillä. Samana vuonna hän juoksi alle 23-vuotiaiden 3 000 metrin Euroopan ennätyksen 7.37,50.
Vuonna 2010 Amdouni saavutti ensimmäisen aikuisten arvokisamitslinsa kun Ranskan joukkue voitti kultaa Maastojuoksun EM-kilpailuissa Albufeirassa Portugalissa. Samoissa kisoissa hän oli henkilökohtaisessa kilpailussa 5:s.
Vuonna 2011 hän voitti toistamiseen Ranskan joukkueessa kultaa maastojuoksun EM-kilpailuissa. Henkilökohtaisessa kilpailussa hän oli 7:s.
Vuonna 2015 hän pääsi Pekingin MM-kilpailuissa 1 500 metrillä välieriin. Hän voitti myös hopeaa joukkuekilpailussa maastojuoksun EM-kilpailuissa. Henkilökohtaisessa kilpailussa hän oli 9:s.
Vuonna 2016 hän pääsi finaaliin yleisurheilun EM-kilpailuissa sekä 1 500 metrillä että 5 000 metrillä. Finaaleissa hän oli 1 500 meteillä 13:s ja 5 000 metrillä 5:s. Maastojuoksun EM-kilpailuissa hän oli joukkuekilpailussa 4:s ja henkilökohtaisessa kilpailussa 17:s.
Vuonna 2018 hän voitti kultaa Berliinin EM-kilpailuissa 10 000 metrillä ajalla 28.11,22. 5 000 metrillä hän sai pronssia ajalla 13.19,14.
Confessio Tetrapolitana
Confessio Tetrapolitana ("Neljän kaupungin tunnustus") on vuonna 1530 laadittu reformoitu tunnustuskirja. Se on saksalaisen reformoidun teologian ensimmäinen merkittävä ilmaus, ja sen ovat laatineet Martin Bucer (1491-1551) ja Wolfgang Capito (1487-1541). Se kirjoitettiin edustamaan Strasbourgin, Konstanzin, Memmingenin ja Lindaun kaupunkien uskonpuhdistusteologista kantaa Augsburgin valtiopäivillä.
Alfred Nybom
Harald Alfred Nybom (29. toukokuuta 1879 Helsinki – 3. toukokuuta 1963 Helsinki) oli suomalainen valokuvaaja.
Nybomin vanhemmat olivat pankinjohtaja Fredrik Kristian Jeremias Nybom (1838–1927) ja Aina Johanna Maria Baeckman (1851–1923). Hän tutustui valokuvaukseen kouluaikanaan Fotografiamatörklubbenin vuodenvaihteessa 1893–1894 järjestämillä kursseilla. Hän opiskeli valokuvausta Saksassa Münchenissä 1900–1903 ja Itävallassa Charlottenburgissa 1904–1905. Nybomin ottamat henkilökuvat saivat ensimmäisen palkinnon Ateneumissa 1903 järjestetyssä ensimmäisessä avoimessa valokuvanäyttelyssä. Alfred Nybomin leski Gunvor Nybom lahjoitti 11 Nybomin kuvateosta Suomen valokuvataiteen museolle museon perustamisvuonna 1969.
Nybom oli Kunst Atelier Wertheimin muotokuvavalokuvaamon johtajana Berliinissä 1906–1907 ja sen jälkeen vastaavissa tehtävissä Wienissä. Nybom palasi Suomeen 1908. Hän omisti Helsingissä P. J. Bögelundin valokuvatarvikeliikkeen 1908–1933, Polyfoton 1933–1939 ja Atelier Apollon vuodesta 1939 alkaen.
Alfred Nybom oli naimisissa vuodesta 1907 sveitsiläisen Eugenia Gallatin (1883–1971) kanssa ja toisen kerran vuodesta 1961 Gunvor Jakobssonin (1910-2004) kanssa.
Nokian Uutiset
Nokian Uutiset on suomalainen Nokialla julkaistava Alma Media Kustannus Oy:n omistama paikallislehti joka ilmestyy pääsääntöisesti kolme kertaa viikossa. Vuonna 2018 lehden päätoimittajana on Juha Karilainen.
Nokian Uutiset on ilmestynyt nykyisellä nimellään vuodesta 1939 alkaen. Lehden edeltäjä oli vuosina 1913–1939 Nokialla ilmestynyt Pirkkalan Uutiset.
Kaksoiselämä
Kaksoiselämä (, ”Yksi monista”; myös Двойная жизнь, "Dvoinaja žizn") on vuonna 1916 valmistunut venäläinen mykkäelokuva. Jevgeni Bauerin ohjaaman melodraaman pääosaa esittää Vera Holodnaja. Elokuva ei ole säilynyt.
Opiskelijatyttö Nataša Baryševa on rakastunut asuintoveriinsa Nikolaihin. Kerran Nataša kuulee naapurihuoneesta häntä koskevan kyynisen keskustelun, johon myös Nikolai osallistuu. Loukkaantunut Nataša muuttaa heti pois ja eristäytyy ihmisistä. Opiskelijatyttö Irina Verhovskaja huomaa Natašan ja saa hänet alistumaan tahtoonsa. He alkavat viettää paheellista elämää ihailijoiden ympäröiminä. Kerran Nataša tapaa hieman vanhemman Juri Aleksejevitš Vorontsovin, jonka hellä ja osaaottava käytös saa tytön ymmälleen. Nataša suostuu Jurin kosintaan, vaikka menneisyyden haamut herättävät epäilyksiä. Häiden jälkeen pari muuttaa maalle, ja Nataša tuntee vapautuneensa uuteen elämään. Silloin maatilalle saapuu Jurin veli Adrian, jonka Nataša on tuntenut entisessä elämässään. Menneisyyden kipeät muistot kohoavat jälleen Natašan mieleen ja hän tekee itsemurhan.
Aleksandr Hanžonkovin yhtiön tuottama "Kaksoiselämä" esittää prostituution melodramaattisena kertomuksena suurkaupungin miesten uhriksi ajautuvasta naisesta, joka on pohjimmiltaan viaton. Tällaisten elokuvien pääosia esittivät usein Vera Holodnajan kaltaiset kauniit ja viehättävät näyttelijät, joiden henkilöhahmoja katsoja kykeni säälimään heitä tuomitsematta.
Uransa huipulla olleen Holodnajan Hanžonkoville "Kaksoiselämän" aikaan tehtailemat elokuvat eivät useinkaan olleet mitään mestariteoksia, mutta kuuluisa näyttelijä herätti silti suurta ihastusta katsojien keskuudessa. Elokuvatutkija Veniamin Višnevski kuvaa teosta ”latteaksi”.
Elokuva sai Suomen ensi-iltansa helsinkiläisessä Maxim-teatterissa marraskuussa 1916. Lehtimainoksessa vedottiin Holodnajan aikaisempiin menestyselokuviin "Taivaan tuli" ja "Rakkauden korkea veisu" ja todettiin näyttelijän nyt saavuttaneen ”taiteensa huippukohdan”: ”Tässä on hänen esityksensä suurta, ylevää ja tosi-inhimillistä”.